Mandžo: Ma kakav umor? Dajte Engleze, možemo odmah igrati

Da je danas utakmica, mi bismo bili spremni. Ovo je polufinale SP-a, nema igrača koji bi se žalio na nešto. Vidjet ćete, svi ćemo biti spremni i na broju, rekao je Mandžo dva dana uoči Engleske u polufinalu

<p>Pred Hrvatskom je jedna od najvećih utakmica u povijesti, polufinale SP-a protiv Engleske u srijedu u 20 sati.</p><p>Na presici u Moskvi <strong>Mario Mandžukić</strong> i Andrej Kramarić jedva su ušli u prostoriju od brojnih novinara od kojih su mnogi sjedili na podu.</p><p>I za Engleze je ovo najvažnija utakmica unazad o-ho-ho godina. Ako su se engleske kolege nadale da bi umor mogao biti jedan od 'fortea' njiihove reprezentacije protiv nas, Mandžo je tu dilemui </p><p>Hrvatska je dvije utakmice zaredom igrala produžetke, ali svi će biti spremni za Englesku.</p><p>- Ma da je sad utakmica, mi bismo bili spremni. Ovo je polufinale SP-a, nema igrača koji bi se žalio na nešto. Vidjet ćete, svi ćemo biti spremni i na broju - rekao je <strong>Mario Mandžukić</strong>, koji je na presici u Moskvi bio s Andrejom Kramarićem.</p><h2>POGLEDAJTE VIDEO:</h2><h2>'Ovo smo čekali godinama'</h2><p>Mandžo i Krama, dva napadača na presici, hoće li obojica napadati Englesku u srijedu?</p><p>- Ne znamo još, imamo prvi trening nakon dva slobodna dana, još nismo pričali s izbornikom - rekao je Mario Mandžukić.</p><p>- Mislim da je to pitanje za izbornika, vidjet ćemo, trener je glavni - dodao je <strong>Andrej Kramarić.</strong></p><p>Mandžukića su pitali za osjećaj igranja u reprezentaciji i osvajanja Lige prvaka s Bayernom.</p><p>- Ovo je ipak nešto posebno, igrati za svoju zemlju. Godinama smo čekali da napravimo nešto veliko, sad smo jako blizu, svjesni smo toga, dat ćemo i zadnju kap snova da ostvarimo ono što želimo - rekao je <strong>Mandžo</strong>.</p><p>Tko je favorit?</p><p>- Imamo iskusne igrače u momčadi, imamo i sjajne mlade igrače i zato smo tako dobri. Šanse protiv Engleske? To je polufinale, svi su tu zasluženo, rekao bih 50/50. Svakoga respektiramo, ali nikoga se ne bojimo. Vjerujemo u sebe, mislimo samo kako ćemo što bolje odigrati i proći u finale - rekao je Mandžo.</p><p>- Teško je reći tko je u prednosti, Englezi su možda nešto mlađi, ali ovo je polufinale, tu nemamo iskustva ni mi ni oni - dodaje Krama.</p><h2>'Dalić prenosi mirnoću na nas'</h2><p>Hoćeš li pozdraviti Jamieja Vardyja?, pitao je engleski novinar Andreja Kramarića.</p><p>- Bit će mi drago vidjeti Jamieja. Jako je drag dečko, živjeli smo zajedno kad smo igrali u Leicesteru. To ću uvijek pamtiti. Je li Hrvatska najteži protivnik Engleskoj? Pa je, ha, ha, ha - dodali su Krama i Mandžo u glas.</p><p>Kakav je Zlatko Dalić izbornik?</p><p>- Naš izbornik je je jednostavan čovjek, puno priča s nama, uvijek je miran, nismo ga vidjeli nervoznog i ljutitog. Pratimo ga, vjerujemo mu. On tu mirnoću prenosi na nas i zato smo i tako uspješni - rekao je Mario Mandžukić.</p><h2>'Luka zaslužuje Zlatnu loptu'</h2><p>O Luki Modriću kao potencijalnom osvajaču Zlatne lopte.</p><p>- Luka je za sve ovo radio godinama, naš je kapetan, vuče nas i ja mu iskreno želim da dobije Zlatnu loptu. Zaslužuje tu nagradu - rekao je <strong>Mandžo</strong>, koji je igrao protiv Harryja Kanea i Dele Alija u utakmici u kojoj je njegov Juventus izbacio Tottenham u Ligi prvaka.</p><p>- Znam ih sve, ali to je klupsko natjecanje, ovo je reprezentacija, teško je uspoređivati te dvije stvari - rekao je Mario.</p><p>Pitali su ga hoće li opet počastiti Slavonski Brod pivom.</p><p>- Polako, prvo moramo proći Englesku. Najmanji problem je počastiti pivom, ha, ha, ha - odgovorio je Mandžo.</p><p>Kramarića su pitali za iskustvo igranja u Engleskoj.</p><p>- Engleska je posebna priča u mom životu. Prvi put sam otišao iz Hrvatske, sve mi je bilo novo. Poklopilo se tako da nisam mogao igrati koliko sam htio, ekipa je gazila sve i nije bilo potrebe nešto mijenjati. Osvajanje naslova s Leicesterom nešto je što se teško može opisati. Mogao bih pričati danima o tome, nadam se da ću uskoro pričati o osvajanju naslova SP-a s Hrvatskom - rekao je Karamatić.</p><p><strong>POGLEDAJ NAVIJAČKI HIT:</strong> MOJA CROATIA</p><p>Sada napokon i ti možeš nositi majice iz najslušanijeg navijačkog spota "Moja Croatia". Od danas ih možeš kupiti na stranici <a href="http://bit.ly/moja_croatia_majice" rel="nofollow" target="_blank"><strong>ŽUTI KLIK</strong></a>.</p><p>Zgrabi svoju majicu što prije jer zalihe su ograničene!</p><p><br/> </p>